বিজেপি যে হারে বাঙ্গালায় বাড়ছে সেই দিক মাথায় রেখে বর্তমান সরকার বিজেপি বিরোধী পার্টি গুলির সাথে যোগ সাধন করছে মমতা সরকার, এ দিন বিকেল সাড়ে ৪টে নাগাদ দলীয় সাংসদ কিরণময় নন্দকে সঙ্গে নিয়ে কালীঘাটে মুখ্যমন্ত্রী মমতার বাড়িতে যান অখিলেশ।বিজেপি বিরোধিতার মঞ্চে মমতা বন্দ্যোপাধ্যায়ের পাশেই থাকবেন বলে জানালেন সমাজবাদী পার্টির সভাপতি তথা উত্তরপ্রদেশের প্রাক্তন মুখ্যমন্ত্রী অখিলেশ যাদব। শনিবার মমতার কালীঘাটের বাড়ি গিয়ে তাঁর সঙ্গে দেখা করার পরে তিনি বলেন, ‘‘মমতা বন্দ্যোপাধ্যায় গরিব মানুষ এবং কৃষকদের পাশে আছেন। তিনি ধর্মনিরপেক্ষ নেত্রী। বিজেপি বিরোধী ধর্মনিরপেক্ষতার লড়াইয়ে আমরা নিশ্চয়ই তাঁর সঙ্গে থাকব।কলকাতার মহাজাতি সদনে এ দিন দলের রাজ্য সম্মেলনে যোগ দিয়ে অখিলেশ দেশ থেকে বিজেপি হঠানোর ডাক দেন।উত্তরপ্রদেশের স্বাস্থ্যমন্ত্রী সিদ্ধার্থনাথ সিংহও এ দিন কলকাতায় এসেছিলেন ব্যক্তিগত একটি অনুষ্ঠানে যোগ দিতে। তার ফাঁকে তিনি বলেন, ‘‘আমি মুখ্যমন্ত্রী মমতা বন্দ্যোপাধ্যায়কে পরামর্শ দিতে চাই, অখিলেশের সঙ্গে জোট করবেন না। করলে ওঁর অবস্থা হবে কংগ্রেসের মতো, যারা অখিলেশের সঙ্গে জোট করে উত্তরপ্রদেশে লড়েছিল।’’